b'\n_START_ARTICLE_\nVitruvij\n_START_SECTION_\nO arhitekturi\n_START_PARAGRAPH_\nVitruvij je avtor dela O arhitekturi ali Deset knjig o arhitekturi, [21] razprava, napisana v latin\xc5\xa1\xc4\x8dini o arhitekturi, je posve\xc4\x8dena cesarju Avgustu. V predgovoru prve knjige Vitruvij svoje spise, osebno znanje o kakovosti zgradb posve\xc4\x8da cesarju. Verjetno se Vitruvij sklicuje na javna popravila in izbolj\xc5\xa1ave Marka Agripe. To delo je edina ohranjena velika knjiga o arhitekturi iz klasi\xc4\x8dne antike. Po besedah Petrija Liukkonena je to besedilo "globoko vplivalo na umetnike, mislece in arhitekte, med njimi  Leona Battisto Albertija (1404\xe2\x80\x931472),  Leonarda da Vincija (1452\xe2\x80\x931519) in  Michelangela (1475\xe2\x80\x931564)." [13] Naslednja glavna knjiga o arhitekturi, Albertijevo preoblikovano delo Desetih knjig, je bila napisana \xc5\xa1ele leta 1452._NEWLINE_Vitruvij je znan po tem, da v svoji knjigi trdi, da mora struktura pokazati tri lastnosti firmitas, utilitas, venustas \xe2\x80\x93 mora biti trdna, uporabna in lepa. Imenujejo se vitruvijski nauki, zapovedi ali vitruvijska trojica. Po Vitruviju je arhitektura posnetek narave. Ker so ptice in \xc4\x8debele zgradile gnezda, so ljudje zgradili stanovanja iz naravnega materiala, ki so postala zato\xc4\x8di\xc5\xa1\xc4\x8da pred naravnimi silami. Ko so Grki izpopolnjevali umetni\xc5\xa1ko gradnjo, so izumili arhitekturne sloge: dorski, jonski in korintski. Ta sorazmernost se sklene z razumevanjem razmerja najve\xc4\x8djega umetni\xc5\xa1kega dela: \xc4\x8dlove\xc5\xa1kega telesa. Vitruvij je s tem opredelil Vitruvijevega \xc4\x8dloveka, kot ga je kasneje opisal Leonardo da Vinci: \xc4\x8dlove\xc5\xa1ko telo v krogu in kvadratu (temeljni geometrijski vzorci kozmi\xc4\x8dnega reda).'